351 



42. Oscillatoria prolifica (Grev.) Gomont. 



Monographie des Oscillariées, II, p. 205, 1892. 



Trikomerne samlede i en meget udbredt, tydeligt purpur- 

 farvet (i tørret Tilstand lyst violet) Vandblomst, eller vel ogsaa 

 enkeltvis frit omdrivende , rette , lange , bøjelige , ikke indsnørede, 

 2,2 — 5 fi tykke; Spidserne efterhaanden langt afsmalnede; Skille- 

 væggene oftest tydelige, hyppigt med Korn. Gellerne isodiame- 

 triske eller en Smule længere end brede; Plasmaet med Korn 

 og Luftvakuoler. Endecellerne lidt afsmalnede , afstumpede , med 

 en tydelig knapformet afsat, nedtrykt Hætte. ¥. 



Sjælland: Den gamle botaniske Have i Kjøbenhavn (Lyng- 

 bye) , Kjøbenhavn (Warming in herb. Nordstedt) , Birkerød (Nord- 

 stedt). 



43. Oscillatoria Agardhii Gomont. 



Monographie des Oscillariées, II. p. 205, 1892. 



Trikomerne samlede i en meget udbredt, lyst blaagrøn 

 Vandblomst, rette, skjøre, ikke indsnørede. 4 — 6,-5 ju tykke; Spid- 

 serne efterhaanden langt afsmalnede; Skillevæggene tydelige, ofte 

 med Korn. Cellerne fra isodiametriske indtil 3 Gange bredere end 

 lange ; Plasmaet med Korn og Luftvakuoler. Endecellerne lidet 

 afsmalnede, afstumpede med knapformet afsat, konvex Hætte. F. 



Sjælland: Ørstedsparken i Kjøbenhavn (Rosenvinge). Fyen: 

 Hofmansgave (herb. Agardh ifølge Nordstedt). Jylland: Gudenaa 

 (H. Ussing). 



Denne Art er ifølge Richter (Hedwigia, 35, 1896, p. 263 ff.) iden- 

 tisk med sterile og heterocystløse Exemplarer af Aphanizomenon Flos- 

 aguae, hvor Trikomerne ikke som sædvanligt ere forbundne i afsondrede, 

 karakteristisk formede Smaafnug. Richters Opfattelse er efter Forf.s 

 Anskuelse urigtig; Forf. har paa et Gomontsk Originalexemplar fra herb. 

 Agardh, der skyldes Dr. Nordstedt s Velvilje, kunnet overbevise sig 

 om Selvstændigheden af denne Art og dens Forskjellighed fra Aphani- 

 zomenon Flos-aquae , hvis Trikomer stedse mangle de ejendommelige 

 og hos Oscillatoria Agardhii vel karakteriserede Hættedannelser, der 

 udmærke fuldt udviklede Trikomer hos mange homocyste Arter, men 

 som ingensinde ere tilstede hos de andre (heterocyste) Familier af blaa- 

 grønne Alger. Se iøvrigt p. 324. 



II. Principes Gomont. Trikomernes Spids ret, krogformet 

 ombøjet eller svagt skruesnoet, ikke eller kun kort afsmalnet, med 

 eller uden Hætte. Gellerne meget korte. Tykke Ferskvands- 

 alger. 



